2010: The Year We Make Contact

2010: The Year We Make Contact (euskaraz 2010: Kontaktua Egin Genuen Urtea) 1984ko Peter Hyams estatubatuar zuzendari, gidoilari eta ekoizleak zuzendu, idatzi eta ekoitzitako zientzia-fikziozko film bat da. Arthur C. Clarke britainiar idazlearen 2010: Odyssey Two (1982, 2010: Odisea Bi) eleberrian oinarritua dago. Roy Scheider, Helen Mirren, Bob Balaban, John Lithgow, Keir Dullea eta Douglas Rain aktoreek antzeztu zuten.

Stanley Kubricken 2001: A Space Odyssey (1968, 2001: Espazioko Odisea) maisu lana ospetsuaren jarraipena da.

Oscar Sarietarako 5 izendapen jaso zituen: Zuzendaritza artistiko onenaren Oscar Saria (zuzendaritza artistikoa: Albert Brenner; set dekorazioa: Rick Simpson), Makillaje onenaren Oscar Saria (Michael Westmore), Efektu berezi onenen Oscar Saria (Richard Edlund, Neil Krepela, George Jenson eta Mark Stetson), Jantzi-diseinu onenaren Oscar Saria (Patricia Norris) eta Soinu onenaren Oscar Saria (Michael J. Kohut, Aaron Rochin, Carlos Delarios eta Gene Cantamessa).

 Argumentua 

2010. urtea. USS Discovery espaziontzia Jupiterren galdu zenetik bederatzi urte igaro dira, ondorioz AEBetako eta Sobietar Batasuneko astronautez osatutako espedizioa Leonov espaziontzian Jupiterrera bidaliko dute, USS Discovery espaziontziari zer gertatu zaion jakiteko eta HAL 9000 konputagailua erreaktibatzeko asmoz. Helmugara iristean lehen espedizioak ikertzeko asmoa zuen monolito beltz erraldoiarekin topo egingo dute.

 Aktoreak 

 Roy Scheider: Heywood R. Floyd doktorea
 John Lithgow: Walter Curnow doktorea
 Helen Mirren: Tanya Kirbuk
 Bob Balaban: R. Chandra doktorea
 Keir Dullea: David Bowman
 Douglas Rain: HAL 9000ren ahotsa
 Candice Bergen: SAL 9000ren ahotsa (kredituetan "Olga Mallsnerd" bezala)
 Madolyn Smith: Caroline Floyd
 Saveliy Kramarov: Vladimir Rudenko doktorea
 Taliesin Jaffe: Christopher Floyd
 James McEachin: Victor Milson
 Mary Jo Deschanel: Betty Fernandez, Bowmanen alarguna
 Elya Baskin: Maxim Brailovsky
 Dana Elcar: Dimitri Moiseyevitch
 Oleg Rudnik: Vasily Orlov doktorea
 Natasha Shneider: Irina Yakunina
 Vladimir Skomarovsky: Yuri Svetlanov
 Victor Steinbach: Nikolai Ternovsky
 Herta Ware: Jessie Bowman
 Jan Triska: Aleksandr Kovalev
 Arthur C. Clarke: Etxe Zuriaren kanpoaldeko parkearen eserlekuko gizona / AEBetako presidentea (kameoa)
 Stanley Kubrick: Sobietar Batasuneko presidentea (kameoa)

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Zientzia-fikziozko eleberrietan oinarritutako filmak
Kategoria:Espazio abenturei buruzko filmak
Kategoria:Drama filmak
Kategoria:2010eko hamarkadan girotutako filmak
Kategoria:Etorkizunean girotutako filmak
Kategoria:Jarraipen filmak